stanford-oval/wikipedia huggingface dataset:
נקודת רזדל

| --- | --- |

מפת האי סמית'. נקודת רזדל מצויה   במרכז הרביע הראשון מימין,  בשורה העליונה של רביעי המפה.
 מידע כללי
 סוג:  ראש יבשה 
 מידע נוסף
 מדינות באגן הניקוז:  איי שטלנד הדרומיים 
 קואורדינטות:  62°57′53″S 62°24′38″W﻿ / ﻿62.96472222°S 62.41055556°W﻿ / -62.96472222; -62.41055556
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת רזדל(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהנקודת רזדל
 
נקודת רזדל (באנגלית: Razdel Point; בבולגרית: нос Раздел) היא לשון יבשה בחוף הדרום-מזרחי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.
לשון היבשה מכוסה קרח.
נקודת רזדל מהווה את הצד הדרום-מערבי של הכניסה למפרצון זאפאלניה; הנקודה היא הצד הצפון-מזרחי של הכניסה למפרצון ניקולוב.
הנקודה ממוקמת 11.7 קילומטרים דרומית-מערבית מכף סמית'; 5.12 קילומטקים צפונית-מזרחית מנקודת סרדץ; ו-4.1 קילומטרים דרומית-מזרחית מהר פסגה.
היסטוריה > גילוי ומיפוי הנקודה

הנקודה מופתה לראשונה על ידי סוקרים בולגריים בשנת 2009, ובשנת 2017.
היסטוריה > מקור השם

הנקודה נקראת על שם שתי עיירות בשם רזדל האחת בצפון-מזרח והשנייה בדרום-מזרח בולגריה;
לקריאה נוספת

הגאזט האנטארקטי הבולגרי (בבולגרית)
הערות שוליים

↑  גאזט השמות האנטארקטיים הרשמי של בולגריה
1 2 3 4 5 6 7 8 9  מידע גאוגרפי והיסטורי
1 2 3 4 5 6 7 8 9 10  הגאזט האנטארקטי הבולגרי
| איי שטלנד הדרומיים |
| --- | --- | --- |
| איים עיקריים | אי הפיל (אלפנט) • המלך ג'ורג' • גריניץ' • דספשן • לואו • ליווינגסטון • נלסון • סמית' • סנואו • קלרנס • רוברט |  |
| איים קטנים | אלפאוס • אסטור • בארלו • האף מון • איי זד (האי אספרנטו • האי לסידרן • האי פאנאגוריה • האי קושאבה) • ראגד |  |
| איונים | סלע גרייס • סלע פולגר • סלעי ראגד |  |
| מצרי ים | איגליקה • מצר אוסמר • מצר אינגליש • מצר בויד • מצר ברנספילד • מצר מורטון • מצר מקפארליין • מצר סמולנסק |  |
| שוניות והר מצולה  (הרים תת-ימיים) | הר ורדי |  |
| רכסי הרים | רכס אימאון • רמת דוספיי • רמת וידין • רכס ולקה |  |
| הרים ומצוקים | אבלוגי • אונגל • אורגנה • אירווינג • אנטים • דרינוב • הלמט • כריסטי • מאטוצ'ינה • מומצ'יל • מזק • מיזייה • נאופיט • נייפייר • סבלייבסקי • סלאטינה • סלאבייקוב • סן סטפנו • פוסטר • פלאנה • פסגה • רוז • ריגס • שארפ • שופן |  |
| אוכפים | ויטושה • ורשץ • מאדאן • נסבר • פופובו • קוסטנץ |  |
| נונאטאקים | וילן • באחו |  |
| גבעות | אדינבורו • באטנברג • דולו • דרונג • לזלי • נגרו • סילר • פנקה • צ'סטר • רזן |  |
| חצאי אי ולשונות יבשה | נקודת אדוארדס • גבעת אדינבורו • נקודת איוואן אסן • נקודת אלין פלין • נקודת אמאדוק • נקודת אסקס • חצי האי ארצ'ר • נקודת באטאק • חצי האי בורגס • נקודת באטאק • נקודת בטוליה • נקודת בוטב • חצי האי ביירז • נקודת בנסון • נקודת ברון • נקודת גארמן • כף ג'יימס • נקודת גרגורי • נקודת דבליאנוב • נקודת דומטה • נקודת דופניצה • נקודת דליאן • נקודת האמר • נקודת הרמוני • נקודת ואראדרו • חצי האי וארנה • נקודת וונד • נקודת וילאגרה • נקודת וליקאן • נקודת זהרי • נקודת יאנה • נקודת יובקוב • נקודת יירצ'ק • נקודת לאקאטניק • נקודת לברנוב • ליונז ראמפ • נקודת ליסטה • נקודת מדובנה • נקודת מקין • נקודת מקרוני • ראש מרטינז • נקודת מרקלי • נקודת נגרה • נקודת ניואל • נקודת ניקופול • נקודת סאדאלה • נקודת סבאר • נקודת סומוביט • נקודת סידינס • נקודת סמירננסקי • כף סמית' • נקודת סנאה קרוז • נקודת סקלינה • נקודת סרדץ • נקודת פרליק • נקודת קובאדין • נקודת קוטיס • חצי האי קופרמיין • נקודת קיצ'ן • נקודת קתרינה • נקודת ראדב • נקודת רוברט • נקודת רוס • נקודת רזדל • חצי האי ריי • נקודת רילה • נקודת ריש • נקודת רנייר • כף שירף |  |
| מפרצים | אדמירליטי • איוואן אסן • באבה טונקה • ברשליאן • גארניה • המלך ג'ורג' • הירו • ודנה • זאפאלניה • חיסריה • יארביצה • יונדולה • לגרו • לינבו • מון • מיטשל • מיקאלבי • נבסטינו • ניקולוב • פאקושה • צפינה • קרוני • קרלוטה |  |
| אגמים | אגם לימנופולאר • אגם מידג' |  |
| קרחונים | קרחוני איי שטלנד הדרומיים בחלוקה לפי איים |  |
| מבנים | כנסיית השילוש הקדוש |  |
| אזורים אנטארקטיים מוגנים במיוחד | חצי האי ביירז • נקודת הרמוני • ליונז ראמפ • מפרץ אדמירליטי • כף שירף |  |
| אזורי ציפורים בעלי חשיבות | מפרץ אדמירליטי • נקודת בארנארד (נקודת ברנרד) • חצי האי ביירז • נקודת הרמוני • האי טרטר • ליונז ראמפ • חצי האי פוטר • כף שירף |  |
הצד הדרום מזרחי של האי סמית', מבט ממצר אוסמר
סארה אבו כף

| --- | --- |
אין תמונה חופשית
 לידה:  22 בדצמבר 1976 (בת 47) אום בטין, ישראל 
 מקום מגורים:  ישראל
 מקום לימודים:  אוניברסיטת בן-גוריון בנגב (30 בספטמבר 1999)  אוניברסיטת בן-גוריון בנגב (30 בספטמבר 2004)  אוניברסיטת בן-גוריון בנגב (30 בספטמבר 2010)  אוניברסיטת בן-גוריון בנגב 
 מוסדות:  אוניברסיטת בן-גוריון בנגב
 פרסים והוקרה:  נבחרה על ידי שגרירות ארצות הברית בעמאן להיכלל ברשימה של 11 נשים מתחומי המדע השונים במזרח התיכון וצפון אפריקה, כאות כבוד והכרה לתרומתן בתחומי המדע ונכנסה ל"היכל התהילה של נשים במדע" (2015)
 
סארה אבו כף (בערבית: سارة أبو كف; נולדה ב-22 בדצמבר 1976) היא מרצה בכירה במחלקה לניהול ויישוב סכסוכים באוניברסיטת בן-גוריון בנגב, וחוקרת בתחום הפסיכולוגיה הבין-תרבותית והקלינית. חברה במועצת המנהלים של האגודה לפסיכולוגיה רב-תרבותית.
ביוגרפיה

סארה אבו כף נולדה בכפר הלא-מוכר אז אום בטין, שרוב תושביו משתייכים לשבט אבו כף. למדה בבית ספר תיכון בתל שבע.
בוגרת תואר ראשון במדעי ההתנהגות (בשנת 1999), תואר שני בפסיכולוגיה במגמה הקלינית (בשנת 2004) ותואר שלישי בפסיכולוגיה (סיימה ב-2010) - שלושת תאריה מאוניברסיטת בן-גוריון בנגב. במהלך לימודיה לתואר שני היא החלה לעבוד כעוזרת הוראה וגם התנסתה ב-2011 בפרקטיקום של שנה במרפאות הפסיכיאטריות בבית החולים סורוקה. היא לא סיימה את ההתמחות. את הבתר-דוקטורט שלה עשתה במכון לאנתרופולוגיה רפואית באוניברסיטת הרווארד, שבבוסטון (בשנים 2011–2012) במסגרת תוכנית פולברייט.
אבו כף יזמה תוכנית התערבות בקרב סטודנטים בדואים וערבים במוסדות להשכלה גבוהה המתקשים בהתמודדות עם הלחצים האקדמיים וכיום מייעצת למערך השירות הפסיכולוגי של אוניברסיטת בן-גוריון ולמרפאות פסיכיאטריות.
בשנת 2015 כיהנה כחברה בוועדת סל הבריאות.
בשנת 2017 ייסדה יחד עם ג'יהאד אל-סאנע, חאדר אלשייך, גיורא ירון וסמדר נהב את סיראג', בית תוכנה המשמש כקבלן משנה של פרויקטים בתחום הפיתוח בהייטק. החברה פועלת ללא כוונות רווח ומעסיקה בדואים בלבד. אבו כף משמשת דירקטורית בחברה.
אבו כף חברה במועצת המנהלים של האגודה לפסיכולוגיה רב-תרבותית ושותפה לפיתוח תוכניות הסמכה בפסיכולוגיה קלינית בזיקה תרבותית.
תחומי הלימוד וההתמחות והמחקר

עבודת הסמינריון שלה בתואר השני עסקה אבו כף בייצוגי הורים אצל ילדים ערבים-בדואים. היא חקרה ייצוג הורי בקרב ילדים ערבים-בדואים ממשפחות פוליגמיות. בעבודת הדוקטורט שלה (בהנחיית פרופסור ביאטריס פריאל) חקרה פגיעוּת לדיכאון ולמצוקה גופנית בקרב סטודנטים מקבוצות תרבותיות שונות, ובמיוחד בקרב סטודנטים בדואים. היא פיתחה מודל של שירותי בריאות נפשיים לטיפול בדיכאון בקרב אוכלוסיות פגיעות.
תחומי ההתמחות והמחקר של אבו כף כוללים:
פגיעות אישיותית לדיכאון והשלכותיה על ההקשר החברתי והאישי בקרב תרבויות שונות
התמודדות והסתגלות בקרב סטודנטים
ביטויים שונים של מצוקה נפשית בהקשר של תרבויות
פסיכולוגיה בהקשר תרבותי בכלל, ולחצי תירבות והשלכותיהם הפסיכולוגיות על האדם בפרט
משאבי התמודדות בקרב החברה הבדואית בפרט (ובמיוחד בקרב הנשים הערביות בנגב), והערבית בכלל
פסיכותרפיה בהקשרים תרבותיים שונים
ליצנות רפואית בהקשרים חוצי תרבות
פסיכופתולוגיה
תחומים שונים של אישיות.
משנת 2008 מרצה באוניברסיטת בן-גוריון. ב-2012 הפכה למרצה בכירה. התחומים בהם היא מרצה (נכון ל-2017):
אלימות כתופעה חברתית – תאוריה ומעשה
היבטים פסיכולוגים של קונפליקטים משפחתיים
הטרדה ואלימות מינית בהקשר חברתי: מניעה והתערבות חינוכית
סוגיות נבחרות בחקר התמודדות והסתגלות בקרב סטודנטים
סדנה של מפגש היכרות ודיאלוג בין יהודים וערבים
חברה בקונפליקט: המקרה של החברה הערבית-בדואית.
משפחתה

אבו כף נשואה לג'אזי, אדריכל ומורה למתמטיקה ופיזיקה. אם לשישה. מתגוררת באום בטין בבית, שבדומה לשאר הבתים בכפר, לא מחובר לביוב או לחשמל.
לאבו כף ארבעה אחים ואחיות, ביניהם היבה אבו כף, מראשונות הרופאות הבדואיות בישראל, העובדת כגסטרואנטרולוגית במרכז הרפואי האוניברסיטאי סורוקה.
פרסים והוקרה

נבחרה ברשימת 10 הצעירים היצירתיים והמבטיחים של מגזין דה מרקר (2013)
נבחרה על ידי שגרירות ארצות הברית בעמאן להיכלל ברשימה של 11 נשים מתחומי המדע השונים במזרח התיכון וצפון אפריקה, כאות כבוד והכרה לתרומתן בתחומי המדע ונכנסה ל"היכל התהילה של נשים במדע" (2015)
זכתה בפרס ההשכלה הגבוהה בקטגוריית החוקר הצעיר (2016)
נכללה ברשימת הנשים המשפיעות של פורבס ישראל (2018).
מבחר פרסומים אקדמיים (באנגלית)

Abu-Kaf, S. & Priel, B. (2008)." Dependent and self-critical vulnerabilities to depression in two different cultural contexts". “Personality and Individual Differences”, 44, 689-700.
Abu-Kaf, S. & Priel, B. (2012) " Vulnerabilities to Depression and Sense of Coherence among Bedouin Arab and Jewish Students: A Test of a Mediation Model". “International Journal of Psychology and Counseling”, 4(3), 31-40.
Abu-Kaf, S., Braun-Lewensohn, O., & Priel, B. " Coping strategies and social support as mediators of the relationship between self-criticism and depression: Bedouin Arab and Jewish students under academic stress. "Journal of cross-cultural psychology". “Under review”.
Braun-Lewensohn, O, Abu-Kaf, S., Sagy, S. "Attitudes towards war and peace and their relations with anxiety reactions among adolescents living in a conflictual
הערות שוליים

↑  ד"ר סארה אבו כף, קורות חיים, אוניברסיטת בן-גוריון בנגב.
↑  אילנה קוריאל, עושים הייטק בדואי: הצעירים ששוברים את מחסום התודעה, באתר ynet, 23 ביולי 2017
↑  מיכל גרינברג, בבאר שבע מכשירים את הרופאות הבדוויות הראשונות, באתר הארץ, 31 במאי 2006
↑  יש דוקטורט, אין מים זורמים, מאתר דה מרקר, 7 בנובמבר 2013
↑  ד"ר סארה אבו כף: זוכת פרס ההשכלה הגבוהה בקטגוריית החוקר הצעיר, באתר אוניברסיטת בן-גוריון בנגב, 21 בנובמבר 2016
↑  ניצן לונברג, "למרות המוביליות האישית, היחס עדיין מוגדר על פי השייכות האתנית", באתר "פורבס ישראל", 15 ביולי 2018
| --- | --- |
בקרת זהויות :  NLI: 987007297579905171  ORCID: 0000-0002-2382-4024  ResearcherID: M-3830-2017  VIAF: 160522215   WorldCat (עם VIAF): 160522215
סולם האונספילד

סולם האונספילד (באנגלית: Hounsfield Scale) הוא מרחב הערכים המקושרים להנחתה הליניארית של קרני הרנטגן שמיוחסת לרקמות הגוף ולחומרים במרחב הסריקה הטומוגרפית - CT. הערכים מבוטאים ביחידות האונספילד.
יחידות האונספילד (באנגלית: Hounsfield Units ובראשי תיבות HU) הן יחידות חסרות ממד שמשמשות בסריקת טומוגרפיה ממוחשבת לביטוי מספרי CT בצורה סטנדרטית ונוחה. ערכי האונספילד מתקבלים מהתמרה ליניארית של מקדמי ההנחתה הנמדדים בסורקי CT. הערכים נמדדים ומדווחים במגוון יישומים קליניים.
לא קיימת מקבילה ליחידות האונספילד בשום צורה אחרת של דימות מבני.
יחידות האונספילד נקראות על שם סר גודפרי האונספילד, זוכה פרס נובל וממציא ה-CT.
הגדרה

צפיפות האלקטרונים בחומרים שדרכם מעבירים את קרני הרנטגן גורמת להנחתה ליניארית של הקרינה.
ההנחתה הליניארית של קרינת רנטגן שעוברת דרך מים מוגדרת באופן שרירותי כאפס יחידות האונספילד HU.
ההנחתה הליניארית של קרינת רנטגן שעוברת דרך אוויר מוגדרת כמינוס 1000 HU.
שני ערכים אלה מגדירים את כל שאר הערכים באמצעות הנוסחה:
HU=1000{\frac {\mu -\mu _{water}}{\mu _{water}-\mu _{air}}}
כאשר
μ = מקדם ההנחתה הליניארי המקורי של החומר.
μwater = מקדם ההנחתה הליניארי של מים.
μair = מקדם ההנחתה הליניארית של אוויר.
תצוגה

ערכי האונספילד HU מבוטאים בתצוגת המחשב כגוונים של אפור. הערכים הנמוכים מוצגים באפור כהה עד שחור, והגבוהים באפור בהיר עד לבן בהתאם לחלון הצפייה שנבחר בטכנולוגיית החַלּוֹנָאוּת הטומוגרפית – CT Windowing. עצם, שצפיפות האלקטרונים בה גבוהה, תראה בהירה יחסית לרקמות רכות עשירות במים שצפיפות האלקטרונים בהן נמוכה. סולם האפורים הפוך לסולם הצפיפויות לשם התאמה לתמונות שהרופאים רגילים לראות בצילום רנטגן דו-ממדי שמוצג כתשליל.
סולם הערכים שנגזר מההנחתות במעבר דרך רקמות הגוף השונות נע בין 1000- HU בסריקת אוויר לבין 2000~+ HU עבור עצם צפופה מאוד. בנוסף לרקמות הגוף הסריקה צריכה להציג גם שתלים שערכי ההנחתה שלהם מגיעים עד 3000 HU.
כל יחידת נפח (voxel) בתמונת CT מאוחסנת באמצעות 12 סיביות, לכן נקבע שגבולות ברירת המחדל לתצוגת ערכי האונספילד בתמונות הן בין 1024- לבין 3071+. מאז שנכנסו לתעשיית השתלים מתכות בעלות צפיפות גבוהה יותר דוגמת טיטניום ופלדת אל חלד הוחלט לאפשר אחסון היחידות בתמונות CT באמצעות 16 סיביות.
ערכי האונספילד אופייניים

| --- | --- |
חוֹמֶר:  HU
אוויר: [1000-]
שומן: [100-] - [50-]
מים: 0
מוח - חומר לבן: 20 - 30
חומר אפור: 20 - 40
כִּליָה: 35 - 55
טחול: 30 - 40
דם: 45 - 65
שטף דם: 65 - 95
כבד: 45 - 65
עצם: 1000~
שריר: 20 - 40
נוזל המוח והשדרה: 15
אלומיניום: 2729
טיטניום: 4433
כרום: 7156
נחושת: 8876
שלושת החומרים האחרונים בטבלה חורגים מגבולות 12 סיביות ולכן צריך לשמור את הסריקות שמכילות אותם באמצעות 16 סיביות. אם נשמור אותם באמצעות 12 סיביות הם יקבלו ערך 3071 ויהיו לבנים תמיד.
הערות שוליים

↑  Dr Daniel J Bell, Hounsfield unit, Radiopaedia, ‏03 Feb 2021
↑  Hounsfield Scale, Handbook of Clinical Neurology, ‏2016
↑  Kalra Anil, Developing FE Human Models From Medical Images. Chapter 9.2.1 X-ray Imaging, 2018
↑  Ni Xin-ye, PhD,corresponding author Gao Liugang, MS, Fang Mingming, MS, and Lin Tao, MB, Application of Metal Implant 16-Bit Imaging: New Technique in Radiotherapy, The National Center for Biotechnology Information, ‏2017 Apr
1 2 3 4 5 6 7 8  Hounsfield units - scale of HU, CT numbers, Classifications, online calculators, and tables in radiology, ‏15/11/2013
1 2 3 4 5  Porosity Estimation from High Resolution CT SAN Images of Rock Samples by Using Housfield Unit, ResearchGate, ‏Sep. 26, 2018
1 2 3 4 5 6  ShervinKamalian, Michael H.Lev, RajivGupta, Noncontrast computed tomography (NCCT), ScienceDirect, ‏2016
1 2 3 4  Zehra Ese and Waldemar Zylka, Influence of 12-bit and 16-bit CT values of metals on dose calculation in radiotherapy using PRIMO, a Monte Carlo code for clinical linear accelerators, DE GRUYTER, ‏2019
סיג'ילמסזאורוס

| סיג'ילמסזאורוס |
| --- | --- |
 שרידי חוליות של הדינוזאור
תקופה
קרטיקון עליון 100–94 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: ספינוזאוריים
סוג:: סיג'ילמסזאורוס
מין:: Sigilmassasaurus brevicollis
שם מדעי
 Sigilmassasaurus ‏ראסל, 1996

סיג'ילמסזאורוס (שם מדעי: Sigilmassasaurus; משמעות השם: "לטאת סיג'ילמסה") הוא סוג של דינוזאור טורף גדול ממשפחת הספינוזאוריים, אשר חי בצפון אפריקה בסוף הקרטיקון לפני 100-94 מיליון שנה, באזור בו כיום מצוי מדבר סהרה. הוא קרוי על שם הימצאותו בקרבת העיר הקדומה סיג'ילמסה, מרוקו ומאובנים נוספים נמצאו במצרים. נמצאו ממנו רק כמה חוליות ועצם אגן. הוא נקרא בשם ב-1996 בידי החוקר דייל ראסל. עם זאת במשך שנים נחשב למין של ספינוזאורוס.
מאפיינים

טורף זה היה קרוב ביותר לדינוזאור העצום ספינוזאורוס, הגדול שבתרופודים מעולם והוא הגיע לאורך 8.3-13 מטרים ולמשקל של 7-7.5 טונות. כמו קרובו העצום הוא הכיל מפרש גבוה עשוי עצם מעל גבו. למרות גודלו הוא כנראה היה דו-רגלי אשר חיפש מזון מיימי או של דינוזאורים איטיים ששוטטו בסביבתו. הוא חי לצד קרובו הספינוזאורוס והטורפים העצומים קרכרודונטוזאורוס, בחרייזאורוס ודלתדרומאוס וכן התנין העצום סרקוסוכוס.
בדומה לקרוביו למשפחה הוא היה בעל מבנה לסתות שנועד להקל בחישה ובתפיסה של דגים ויצורי מים דומים במהירות. בתקופה בה חי מדבר סהרה היה מכוסה בנהרות בהם שוטטו דגי ענק כמו האונכופריסטיס.
נקסטווייב

| --- | --- |

עטיפת החוברת Nextwave #11 מפברואר 2007, המבצעת פארודיה על כריכות אירועי "מלחמת אזרחים". אמנות מאת סטוארט אימונן. משמאל לימין: אלזה בלודסטון, מוניקה רמבו, טביתה סמית', הקפטן ואהרון סטאק.
 מידע קומיקס
 יוצר:  וורן אליס סטוארט אימונן
 סוגה:  סיפורת גיבורי-על 
 תקופת פרסום מקורית:  מרץ 2006 – פברואר 2007 (כ־338 ימים)
 סינדיקציה:  מארוול קומיקס
 מסת"ב:  ‏This Is What They Want ISBN 0-7851-2278-8 I Kick Your Face ISBN 0-7851-2855-7 Ultimate Collection ISBN 0-7851-4461-7
 שפת המקור:  אנגלית
 מוציא לאור:  מארוול קומיקס
 מספר החוברות:  12
 מספר האוגדנים:  3
 
נקסטווייב (באנגלית: Nextwave, "הגל הבא") היא סדרת קומיקס שפורסמה למשך 12 חוברות בין מרץ 2006 לפברואר 2007, בכתיבתו של וורן אליס ובאיורו של סטוארט אימונן.
נקסטווייב היא הרצת קומיקס הומוריסטית ופארודית, המציגה צוות גיבורי-על משניים בגישה מוגזמת וסאטירית. עלילת המיני-סדרה עוסקת במאבקם של הנקסטווייב נגד סוכנות H.A.T.E בה עבדו בעבור בהנהלת דירק אנגר, העובדת עבור תאגיד מושחת שנודע בעבר כארגון טרור. הדמויות הראשיות בסדרה הן קפטן מארוול וחברת האוונג'רס לשעבר מוניקה רמבו, המוטאנטית חברת האקס-מן והאקס פורס לשעבר טביתה סמית', ציידת המפלצות אלזה בלודסטון, האנדרואיד וחבר קבוצת האוונג'רס, האוונג'רס הסודיים והאוונג'רס מהחוף המערבי לשעבר X-51/אהרון סטאק/איש המכונה, ודמות חדשה בשם "הקפטן".
כל 12 החוברות נכתבו בידי וורן אליס ואוירו בידי סטוארט אימונן. אליס הצהיר באתרו כי תכנן לכתוב את עשר החוברות ולעזוב את הסדרה, אך בחר להמשיך. למיני-סדרה נכתב שיר נושא הומוריסטי בידי העורך ניק לואו ואחיו, ובוצע בידי להקתם. השיר פורסם בעמוד המייספייס שלהם, והודפס בגיליון הראשון ובשלושת האוגדנים.
בראיון עמו בשנת 2005, הכותב וורן אליס ציין כי לדעתו הקומיקס מתקיים ביקום חלופי ובהמשכיות שונה ולא ביקום מארוול המרכזי, והעורך הראשי של מארוול דאז ג'ו קסאדה הסכים עמו. בסתירה לדבריהם, הקבוצה הופיעה במדריך הרשמי ליקום מארוול, כמו גם במדריך Civil War: Battle Damage Report. במדריך זה צוין כי רוב חברי הקבוצה עברו שינויי אישיות וזיכרונות בידי H.A.T.E. תאגיד Beyond Corporation© הופיע בחוברת Captain America and the Mighty Avengers #6, והדמות מוניקה רמבו הבינה כי האירועים היו אמיתיים ואכן התרחשו ביקום מארוול.
עלילה

צוות נקסטווייב מורכב ממוניקה רמבו, טביתה סמית', אלזה בלודסטון, אהרון סטאק/איש המכונה והקפטן. הקפטן היה אדם רגיל מברוקלין שנתקל בצמד חוצנים מזן לא ידוע שהעניקו לו כוחות-על כדי שיהפוך את ברוקלין למקום טוב יותר. הוא זכה לכוח, סיבולת, ראייה ועמידות על-אנושיים בנוסף לתעופה, והחליט למצוא שם קוד. שמו הקודם היה כל כך גס, שקפטן אמריקה הכה אותו בכעס וזרק אותו למזבלה. הוא ניסה למצוא צירופם אפשריים לשם "הקפטן" וגילה כי כולם תפוסים. בעוד הקפטן ובלודסטון חוקרים פעילות מסתורית של תאגיד Beyond Corporation©, רמבו, סמית' וסטאק מתעמתים עם מנהל סוכנות H.A.T.E דירק אנגר, ומגלים לו כי ערקו וגנבו רכב הדומה באפיונו לטארדיס לאחר שגילו ש-H.A.T.E ממומן בידי Beyond Corporation©, שנודעו בעבר כתא טרור בשם S.I.L.E.N.T. הקפטן ובלודסטון מתמודדים עם שיבוט של פין פאנג פום, ושאר חברי הצוות באים לעזרתם.
במהלך הקרב, סטאק מציל את סמית' ורמבו מצטרפת לקרב. הם מכניסים את סטאק לבטנו של פין פאנג פום, והוא הורג אותו מבפנים. באילנוי, שוטר בשם מנגל משתנה לנבל-העל אולטרה סמוראי, וסמית' נלחמת בו עד ששאר הצוות מגיע לעזרתה. סטאק מגלה את נקודת חולשתו, סמית' מפוצצת אותו ושניהם מסגירים את השוטר לאזרחים הזועמים. הם מחלצים את הקפטן מביוב וממשיכים בדרכם, כשברקע נשמעות יריות והשוטר נהרג. דירק אנגר מאתר את הצוות במתקן של Beyond Corporation©, והוא תוקף אותם עם "הצוללת האווירית" של H.A.T.E ושאר כלי הנשק שברשותו. סטאק מצליח לגרום לאנגר לסגת לאחר שאיים שישרוף אחת משמלותיו.
בקולורדו, אחד מעובדי Beyond Corporation© מזמן את השד מיסטי רוקאנו הדומה במראהו לדורמאמו, ומשכנע אותו לזמן עבורם את צבא "חסרי הבינה" המפלצתיים. אנגר צופה באירועים ומחליט לא להתערב בידיעה שהנקסטווייב יבואו, ומתאבד. הם באים ומגבים את המשטרה, הורסים את צבא חסרי הבינה והקפטן מביס את רוקאנו. הצוות מגיע לעיר רפאים, המתגלה כמזויפת ששומשה כדי לפתות את הצוות למלכודת. הם נתקלים בראש Beyond Corporation©, אשר משחרר נגדם קבוצות נבלים פארודיות, ביניהן קבוצת אוונג'רס פארודית, וצבא "אנשי ברוקולי". סטאק מגלה כי רוב הקבוצות הן אנשי ברוקולי מחופשים, והצוות מביסם בקלות. מנהיג האוונג'רס הפארודיים משתמש בכוחותיו כדי להשפיע על חברי הקבוצה כדי להראות בפניהם גרסה פארודית של חייהם הסיוטיים, אך לא מצליח להשפיע על סמית', שמביסה אותו בקלות. ראש התאגיד בורח, והצוות רודף אחריו.
הם עוקבים אחריו למבצר מעופף מעל נבדה, ומותקפים בידי הצוללת האווירית של H.A.T.E המוטסת בידי אנגר הזומבי והפסיכוטי, אשר מתרסקת על המבצר המעופף ללא סיבה ונהרג שוב. הם נלחמים בצבא פארודי נוסף, המורכב בין היתר מאפטוזאורים בעלי כוחותיו של סייקלופס. הם מביסים אותו ומתעמתים עם ראש התאגיד, שככל הנראה הורג את סטאק. סטאק נשאר בחיים בגלל גופו הרובוטי, והורס את ראשו של ראש התאגיד. מתגלה כי גופו של ראש התאגיד הוא גוף רובוטי הנשלט בידי תינוקם של מודוק ומודאם, והוא בורח כשלפתע מופיע ראש התאגיד האמיתי והורג אותו - שיבוט של הדינוזאור השטני (אנ'), אשר חושב כי הוא המקורי. הוא מגלה להם כי הוא החל לשנוא את בני-האדם לאחר ששירת את מון-בוי שנים רבות, והצוות מנטרל אותו, כולא אותו מאורתו וסמית' מפוצצת אותו. הצוות מתפרק, ונפרד לדרכיו.
סופר מריו לנד 2: 6 מטבעות הזהב

| --- | --- |

 כללי
 תאריך הוצאה:  21 באוקטובר 1992
 סוגה:  משחק פלטפורמה
 מספר שחקנים:  שחקן יחיד
 פיתוח:  Nintendo Research & Development 1 
 הוצאה לאור:  נינטנדו
 ארץ מקור:  ארצות הברית ארצות הברית
 הפצה:  נינטנדו
 סדרה:  סופר מריו
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  גיים בוי, גיים בוי אדוונס, נינטנדו 3DS, Wii U, נינטנדו סוויץ'
 המשחק הקודם:  סופר מריו לנד
 המשחק הבא:  Wario Land: Super Mario Land 3
 אתר רשמי
 
סופר מריו לנד 2: 6 מטבעות הזהב (באנגלית: Super Mario Land 2: 6 Golden Coins) הוא משחק פלטפורמה שפותח ופורסם על ידי נינטנדו עבור ויצא לגיים בוי בשנת 1992. זהו ההמשך למשחק "סופר מריו לנד". במשחק הזה, השחקן משחק את תפקיד הגיבור מריו, שמטרתו העיקרית היא להחזיר את האי האישי שלו, מריו לנד, מציפורני יריבו החמדן ואריו. המשחק בונה ומתרחב על זה של קודמתו עם חידושים שהועברו מהמשחק Super Mario World.
המשחק זכה לשבחי הביקורת עם השחרור ומכר למעלה מ-11 מיליון עותקים, והפך לאחד הכותרים המצליחים והמוערכים ביותר בגיים בוי. הסוקרים הדגישו כי המשחק התעלה על קודמו בכל ההיבטים. המשחק מסמן גם את הופעת הבכורה של ואריו, שתהפוך לדמות בולטת בסדרת סופר מריו כאנטי-גיבור של מספר משחקים, הראשון הוא משחק ההמשך Wario Land: Super Mario Land 3. המשחק שוחרר מחדש בשנת 2011 ככותר להורדה עבור הנינטנדו 3DS, ובשנת 2023 על ידי הנינטנדו סוויץ', כחלק משירות ה-Nintendo Switch Online.
עלילה

עלילת המשחק מתרחשת מיד לאחר אירועי סופר מריו לנד. בזמן שמריו היה בסראסאלנד, מכר ילדות קנאי בשם ואריו מטיל כישוף מרושע על האי הפרטי של מריו, מריו לנד. לאחר מספר ניסיונות לא מוצלחים קודמים, הוא סוף סוף משתלט על הטירה של מריו עם הכישוף, שוטף את המוח של תושביה להאמין שוואריו הוא האדון שלהם ומריו הוא האויב שלהם. המניע של ואריו מאחורי המתקפה הפתאומית הזו הוא לגנוב את הטירה של מריו מתוך רצון לקבל ארמון משלו.
לאחר שטייל דרך ארץ מריו ואסף את ששת מטבעות הזהב, מריו חוזר לכניסה לטירה שלו. בפנים, מריו מתעמת ומביס את ואריו, שמתכווץ ובורח, שובר את הכישוף שלו וגורם לטירה של מריו לחזור לצורתה הרגילה.
משחקיות

מטרת המשחק היא להגיע לסוף כל רמה, להביס או להימנע מאויבים תוך כדי כך. המשחק שומר על כמה אויבים מסדרת סופר מריו, כמו גומבה וקופה טרופה, וגם מציג כמה אויבים חדשים. בדרך כלל ניתן להביס אויבים על ידי קפיצה על ראשם, אך ייתכן שיהיה צורך להביס אותם באמצעים שונים, כמו שימוש בכדורי אש. מכניקות מבוססות אחרות כוללות צינורות מעבר המאפשרות לשחקן להיכנס לאזורים נסתרים או למצוא קיצורי דרך, מטבעות וקוביות סימני שאלה שמסתירים מטבעות ופריטים. שלא כמו במשחקי קודמים של מריו, מטבעות אינם נצברים כדי להעניק חיים נוספים באופן אוטומטי; במקום זאת, הם משמשים למשחקים באזור מיוחד המעניק פרס חיים והעצמות אחרות. כדי לזכות בחייהם, במקום זאת, השחקן חייב למצוא לבבות כמו שעשה בכותרו הקודם בגיים בוי. לאחר שהרג 100 אויבים, כוכב נסחף למטה כדי לספק תקופה קצרה של בלתי מנוצח כאשר נוגעים בו. את הכוכב אפשר למצוא גם במקומות אחרים במשחק. בעוד מריו הוא בלתי מנוצח, ה-5 וכל האויב הבא שהוא מביס יספקו חיים אחד נוסף.
בעוד שקודמו היה דומה למשחק האחים סופר מריו המקורי, ל-Super Mario Land 2 יש יותר במשותף עם המשחקים האחים סופר מריו 3 ו-Super Mario World: במשחק ישנה מפה עולמית, לא רק שהשחקן עובר משלב אל שלב אחר, שלבים רבים מכילים אזורים גבוהים ונמוכים יותר במקום שלבים שלמים כולם ברמה אחת, וכל שלב (למעט שלב ההיכרות ושלבי ה"בוס") יכול להיות משוחזר מספר פעמים. בסוף כל שלב, יש דלת שיש לגעת בה כדי לסיים שלב. בנוסף, ישנו גם פעמון גבוה מעל הדלת, שאם נוגעים בו, מפעיל מיני-משחק שבו השחקן יכול לנסות להפעיל כוח או נקודת פסילה נוספת. המשחק שומר את ההתקדמות של השחקן לאחר שניצח שלב, בהיותו משחק מריו הראשון ששוחרר על מערכת ניידת עם תכונת שמירה.
ישנן 32 שלבים בסך הכל, המבוססות על מספר אזורי נושא שונים. יש כמה שלבים סודיים שניתן לגשת אליהם רק על ידי מציאת יציאות חלופיות שנמצאות בשלבים רגילים. ברגע ששחקן משלים או מאבד חיים בשלבים הסודיים הללו, הם מוחזרים לשלב שבו נמצאה היציאה הסודית. לכל אזור יש בוס משלו, אותו יש להביס כדי לקבל אחד מ-6 המטבעות. אם השחקן מאבד את כל חייו של מריו, כל המטבעות שמריו שלף מוחזרים לבוסים, אותם יש להביס שוב כדי לאחזר את המטבעות. מתחילת המשחק, השחקן יכול לבחור להשלים את האזורים בכל סדר.
המשחק כולל שלוש כוחות חוזרים - פטריית העל, פרח האש וכוכב-על. פטריית העל מגדילה את גודלו של מריו, פרח האש נותן לו את היכולת לירות בכדורי אש, והכוכב הופך את מריו לבלתי פגיע לזמן קצר לכל דבר מלבד בורות. גם פטריית העל וגם פרח האש מאפשרים למריו לבצע קפיצת ספין כמו במשחק Super Mario World. בשל פלטת גוני האפור, מריו אש נבדל מסופר מריו בכך שיש לו נוצה בכובע, תכונה שלא נראתה באף משחק אחר מסדרת מריו. הייחודי גם ל-Super Mario Land 2 הוא כוחו של גזר הקסם, שהופך את מריו למריו ארנב. באני מריו יכול לקפוץ גבוה יותר, לקפוץ שוב ושוב על ידי לחיצה ממושכת על כפתור הקפיצה, ולרדת באיטיות באמצעות אוזניו.
לאחר איסוף כל מטבעות הזהב, הארמון של מריו נפתח, שם מריו חייב להילחם בוואריו בחדר כס הטירה. כדי להביס את ואריו, מריו חייב לקפוץ על ראשו שלוש פעמים, תהליך שיש לחזור על עצמו לאחר מכן בשני חדרים נוספים שבהם ואריו משתמש בהפצצות זהות לאלו של מריו.